laion/Wikipedia-Exotic huggingface dataset:
אלברכט טיטצה

ד"ר אלברכט טיטצה (בגרמנית: Albrecht Tietze;‏ 1968 – 1901) היה רופא גרמני במלחמת העולם השנייה אשר מחא בפומבי כנגד המפלגה הנאצית והביע תמיכה מופגנת ביהודים. ד"ר טיטצה השתמש במעמדו כרופא על מנת לסייע לרופאים יהודים, אשפז במרפאתו מתנגדי משטר והסתיר בביתו שתי נשים יהודיות. על כך הוענק לו אות חסיד אומות העולם על ידי יד ושם. טיטצה היה בנו של רופא מנתח ידוע מברסלאו והחל ללמוד רפואה בעקבות אביו. עם סיום לימודיו החל לעבוד כמתמחה בבית החולים העירוני וסטנד בברלין. באפריל 1933 עם עליית הנאצים לשלטון והחלת החוק לשיקום שירות המדינה המקצועי, פיטר מנהל בית החולים את כל הרופאים היהודיים ודרש שיעזבו את עבודתם מיידית. ד"ר טיטצה בהשראת אביו, הביע סולידריות עם עמיתיו היהודיים ועזב עמם בהפגנתיות. הדבר גרם לפיטוריו המידיים. במהלך המלחמה עבד כרופא בבית החולים המשטרתי בברלין והקים תא מחתרתי כנגד המפלגה הנאצית. בתקופה זו אשפז מתנגדי משטר באמצעות מסמכים רפואיים כוזבים והצילם מהכלא הנאצי. בנוסף השתמש בקשריו ומעמדו על מנת להבריח רופאים יהודים מחוץ לגרמניה. בשנות המלחמה הסתיר ד"ר טיטצה בביתו שתי נשים יהודיות. בשנת 1946 חזר לעבוד בבית החולים וסטנד בברלין כמנהל המחלקה הפנימית. עם סיום המלחמה העיד נגד פושעי מלחמה נאצים ונרדף בשם כך. בשנת 1970 כשנתיים לאחר מותו הוענק לו אות חסיד אומות העולם על ידי יד ושם. תואר על ידי מכריו כאדם בעל רמת מוסריות ומצפון גבוהה. פעילותו של ד"ר אלברכט טיטצה, באתר יד ושם (באנגלית) מאמר על חסידי אומות עולם גרמנים, באתר יד ושם (באנגלית) פעילותו של ד"ר טיטצה על פי מחקרו של בית החולים בברלין בו התמחה ,(בגרמנית) החוק לשיקום שירות המדינה המקצועי - המרכז האקדמי שלם (בעברית) מכתב מהיטלר לנשיא פאול פון הינדנבורג על כוונתו להשעות יהודים מעבודתם (באנגלית) McFarland-Icke. (2021). Cleaning House in Wittenau: 1933 and the Law for the Restoration of the Professional Civil Service. In Nurses in Nazi Germany (pp. 96–127). Princeton University Press. https://doi.org/10.1515/9780691221403-007 עורי, אבי., רייך, דן. (2018). אדם לאדם-אדם: רופאים חסידי אומות העולם ורופאים אמיצים נוספים. הרפואה, 157, 592. ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלברכט טיטצה".
לאוניד בוריאק

לאוניד יוסיפוביץ' בוריאק (באוקראינית: Леонід Йосипович Буряк; נולד ב-10 ביולי 1953) הוא כדורגלן עבר סובייטי-אוקראיני ששיחק בעמדת הקשר בקבוצות דינמו קייב, צ'רנומורץ אודסה ובנבחרת ברית המועצות. לאחר פרישה ממשחק פעיל הפך למאמן כדורגל. בוריאק גדל במחלקת הנוער של המועדון צ'רנומורץ אודסה. בגיל 18 קודם לשחק בקבוצה הבוגרת של המועדון. מהר מאוד התבלט כשחקן מפתח של הקבוצה. בתום עונת 1972/1973 קיבל הצעה לעבור לקבוצת הצמרת של הליגה הסובייטית - דינמו קייב. בוריאק שיחק במדי דינמו 11 שנים, במהלכן זכה עם הקבוצה ב5 אליפויות, 3 גביעי ברית המועצות ובגביע אירופה למחזיקות גביע. בשנת 1984 הסתכסך בוריאק עם המאמן האגדי של דינמו קייב - ולרי לובנובסקי. בשל כך החליט לעזוב את דינמו - הוא חתם בקבוצת טורפדו מוסקבה וכעבור שנה עבר למטאליסט חרקוב. בוריאק זכה עם קבוצתם החדשה בגביע הסובייטי - ב-1986 עם טורפדו וב-1988 - עם מטאליסט. בשלהי הקריירה שלו עבר לפינלנד, שם שיחק בקבוצות מהליגה השנייה במדינה. לאוניד בוריאק שיחק בנבחרת האולימפית של ברית המועצות, איתה זכה במדליית ארד באולימפיאדת מונטריאול - הוא השתתף בכל חמשת המשחקים של הנבחרת במהלך הטורניר. שיחק גם בנבחרת ברית המועצות הרשמית. משחקו הראשון במדי הנבחרת היה מול נבחרת צ'כוסלובקיה במאי 1974. בוריאק היה בסגל הנבחרת למונדיאל 1982, אך לא שותף באף אחד ממשחקי קבוצתו בטורניר. לאחר פרישתו של בוריאק ממשחק פעיל עבר לאימון ואימן תחילה את קבוצת הכדורגל של אוניברסיטת אוונסוויל שב מדינת אינדיאנה. בהמשך אימן את קבוצת ניבה טרנופול מליגת המשנה האוקראינית. לאחר מכן אימן במשך 4 שנים את קבוצת נעוריו - צ'רנומורץ אודסה. הוא זכה עם הקבוצה במקום שני בליגת העל האוקראינית בשתי עונות רצופות. בשנת 1999 אימן במשך תקופה קצרה את הקבוצה הרוסית ארסנל טולה. בשנת 2000 הצטרף אל סגל האימון של קבוצת דינמו קייב וב-2002 מונה למאמן הראשי של הנבחרת. כעבור שנה פרש מאימון הנבחרת לאחר סדרה של הפסדים של הנבחרת. מקום שלישי באולימפיאדת מונטריאול ב-1976 גביע אירופה למחזיקות גביע - 1975 אליפת ליגת העל הסובייטית - 1974, 1975, 1977, 1980, 1981 הגביע הסובייטי - 1974, 1978, 1982, 1986, 1988 מדיה וקבצים בנושא לאוניד בוריאק בוויקישיתוף לאוניד בוריאק, באתר Transfermarkt לאוניד בוריאק, באתר National Football Teams לאוניד בוריאק, באתר FootballDatabase.eu פרופיל המאמן, באתר Transfermarkt
דזירה ברץ'

דזירה לאה ברץ' (באנגלית: Desiree Lea Burch, נולדה ב-26 בינואר 1979) היא קומיקאית, שחקנית, מגישה ומדבבת אמריקאית. ברץ' נולדה בדיימונד בר (אנ') שבקליפורניה וסיימה תואר ראשון בתיאטרון באוניברסיטת ייל. לאחר לימודיה האקדמיים עברה ברץ' לעיר ניו יורק, שם הופיעה בתיאטרון כשחקנית במספר הצגות ואף כיכבה במופע סטנדאפ. בשנת 2014 עברה ללונדון, שם זכתה להערכה רבה בזכות זכייתה בתחרות האישה המצחיקה ביותר (אנ') בשנת 2015. בעת מגוריה בלונדון, ברץ' מונתה בין השאר למנהלת האומנותית של תיאטרון דג'נרייט פוקס שבלונדון. ברץ' הופיעה כמגישה וכקומיקאית בתוכניות קומדיה וסאטירה בריטיות רבות, ביניהן "תוכנית הפייק ניוז" (אנ') ואחרות. החל משנת 2020 מקריינת דזירה ברץ' בתוכנית הריאליטי "חם, לוהט, רותח" שמשודרת בנטפליקס. בשנת 2021 כיכבה לצד ארנולד שוורצנגר ואחרים בדיבוב סדרת הילדים המצוירת "גן גיבורי העל" (אנ'). בנובמבר אותה שנה שיחקה בסרט "טירה לחג המולד" שהופץ גם הוא בנטפליקס, בתפקיד קלייר. ברץ' מגדירה את עצמה כביסקסואלית. גרה בין היתר בניו יורק ובלונדון, בה עברה לגור בשנת 2014 יחד עם בן זוגה. חם, לוהט, רותח! נטפליקס אתר האינטרנט הרשמי של דזירה ברץ' דזירה ברץ', ברשת החברתית אקס (טוויטר) דזירה ברץ', ברשת החברתית אינסטגרם דזירה ברץ', במסד הנתונים הקולנועיים IMDb (באנגלית) אתר האינטרנט הרשמי של דזירה ברץ' (אנגלית) Guide, British Comedy (April 18, 2016). "Funny Women Awards". British Comedy Guide. Retrieved August 7, 2022. "Series 1, Episode 3". The Fake News Show. Channel 4. October 5, 2017. Smail, Gretchen (April 17, 2020). "'Too Hot To Handle' Narrator Desiree Burch Is The Perfect Person For The Job". Bustle. Retrieved April 17, 2020. Dom-ing with Desiree Burch". Unexpected Fluids. May 19, 2019. BBC Radio 1. Retrieved October 15, 2021.
פסגת סטורם (אנטארקטיקה)

פסגת סטורם (באנגלית: Storm Peak) היא פסגה שטוחה (הר שולחן) המהווה חלק מהרי מרשל, שברכס המלכה אלכסנדרה; הממוקם באזור חוף שקלטון של שטח חסות רוס שבאנטארקטיקה. גובהה של פסגת סטורם 3,280 מטרים מעל פני הים. פסגת סטורם ממוקמת 6.4 קילומטרים מצפון לפסגת בליזארד. פסגת סטורם היא הקצה של מצוק פיטרסון, המשתרע לכיוון צפון, מהצלע המערבית של פסגת סטורם. שמה של פסגת סטורם ניתן לה על ידי משלחת הסקר הגאולוגי האנטארקטי של ניו זילנד (New Zealand Geological Survey Antarctic Expedition; בראשי תיבות: NZGSAE). השם ניתן בשל תנאי מזג האוויר הקשה שהיה למשלחת עת שהם חקרו את השטח, בעונת המחקר (הקיץ האנטארקטי) שבין השנים 1961 - 1962. באנגלית "סטורם" משמעו סופה או סערה. מידע על הפסגה
הנסיך הקטן (סדרת טלוויזיה)

הנסיך הקטן (באנגלית: The Little Prince) היא סדרת טלוויזיה מונפשת לילדים, אשר מבוססת על ספר בעל אותו שם מאת אנטואן דה סנט-אכזופרי. הסדרה שודרה בישראל בערוץ הילדים בדיבוב לעברית שהופק באולפני "דאבי דאב" החל משנת 2012 עד שנת 2017. לירון לב: הנסיך הקטן [2012-2013] יהונתן מגון: הנסיך הקטן [2015-2017] גילן שחף: שועל מאיה בר שלום: שושנה / דמויות שונות יורם יוספסברג: נחש / דמויות שונות סער בדישי: דמויות שונות רונה בקרמן: דמויות שונות אביתר אדיר: דמויות שונות [2012-2013] יובל סגל: דמויות שונות [2012-2013] שרון שחל: דמויות שונות [2012-2013] אתר האינטרנט הרשמי של הנסיך הקטן (בצרפתית) "הנסיך הקטן", במסד הנתונים הקולנועיים IMDb (באנגלית) "הנסיך הקטן", באתר נטפליקס "הנסיך הקטן", במסד הנתונים הקולנועיים KinoPoisk (ברוסית)
כנפי הרעם בפעולה

כנפי הרעם בפעולה (באנגלית: Thunderbirds are Go) היא סדרת מדע בדיוני בריטית בהנפשה ממוחשבת. בישראל שודרה הסדרה בערוץ הילדים בדיבוב לעברית בהפקת אולפני דאבי דאב בין השנים 2015 ו-2016. הסדרה מבוססת על הסדרה "כנפי הרעם" ששודרה בתחילת שנות ה-60 והופקה באמצעות דגמים מצולמים, ואשר שודרה בישראל הן בשנות ה-70 והן בשנות ה-90. הסדרה מתרחשת במאה ה-21 (ליתר דיוק, בשנת 2060) כאשר צוות חילוץ נפגעים, ואסונות אשר נקרא: "כוח החילוץ הבינלאומי" פועל במקביל למניעת אסונות בכדור הארץ, בחיפוש אחר אחד האנשים המסוכנים ביותר בעולם שנקרא בשם "הוד", או כמו שהוא מכנה את עצמו בסוף העונה הראשונה של הסדרה: סוכן 79". במקביל לכול אלו מנסה צוות ההצלה הבינלאומי לחפש את מייסד הארגון, שהוא גם אביא הצוות כלומר: המשפחה שמתפקדת בתור צוות ההצלה הבינלאומי: "משפחת טרייסי". בעקבות ההצלחה לה זכתה הסדרה המחודשת שודרה עונה נוספת של הסדרה בה מנסים בני המשפחה בשיתוף חברים נוספים: ליידי פנלופי, פארקר העוזר שלה {סוכן חשאי בעברו}, ושרברט הכלב הנאמן למצוא את אביא המשפחה בעקבות רמז שהתגלה, ובו התברר שהוא עדיין בחיים. הסדרה "כנפי הרעם בפעולה" שודרה בישראל לראשונה בשנת 2015 במסגרת שדורי ערוץ הילדים בדיבוב לעברית, כאשר העונה האחרונה שלה מופצת דרך שרות הסטרימינג {הזרמת הווידאו}: אמזון פריים ווידאו. אתר האינטרנט הרשמי של כנפי הרעם בפעולה (באנגלית) כנפי הרעם בפעולה, ברשת החברתית אקס (טוויטר) "כנפי הרעם בפעולה", במסד הנתונים הקולנועיים IMDb (באנגלית) "כנפי הרעם בפעולה", באתר Rotten Tomatoes (באנגלית) "כנפי הרעם בפעולה", במסד הנתונים הקולנועיים KinoPoisk (ברוסית) "כנפי הרעם בפעולה", במיזם "אישים" לתיעוד היצירה הישראלית
רכב צמוד

רכב צמוד הוא רכב (בדרך כלל מכונית, אך גם אופנוע או טנדר) שניתן לעובד ממעסיקו, ומשמש את העובד לנסיעות עסקיות ופרטיות. בדרך כלל מופיע על הרכב הצמוד סמליל של המעסיק. רכב צמוד הוא הטבה בשווה כסף החייבת במס. למתן רכב צמוד לעובד מקובלות שלוש סיבות: הרכב נחוץ לעובד לצורכי עבודתו: בקטגוריה זו נכללים טכנאים שהרכב משמש אותם להובלת ציוד המשמש אותם בעבודתם אצל הלקוחות שבטיפולם. זהו רכב מסחרי, שמאפייניו נקבעים לפי צורכי העבודה, אך הוא משמש את העובד גם לנסיעותיו הפרטיות. בקטגוריה זו נכללים גם עובדים שמשרתם מתאפיינת בניידות גבוהה ללא צורך בציוד מיוחד, כגון אנשי מכירות, שברכב המשמש אותם ניתן להתחשב גם בהעדפת העובד. הרכב משמש כסמל סטטוס לעובד בכיר: במקרה זה השימוש העסקי ברכב הוא לפעמים מצומצם, והרכב משקף את מעמדו הבכיר של העובד בארגון. הרכב הוא חלק מחבילת התגמול המוצעת לעובד: לעובד אין צורך ברכב לצורכי עבודתו, וניתנת לו אפשרות להמיר חלק משכרו, בסכום השקול לעלות הרכב למעסיק, ברכב צמוד. למתן הרכב הצמוד נלווים שיקולי מס, וכאשר המס על הרכב הצמוד נמוך בהשוואה למס על שכר שמאפשר רכישה פרטית של רכב כזה, גדלה האטרקטיביות של הרכב הצמוד. כאשר למעסיק יש צי רכב גדול, עלות הרכב הצמוד לו תהיה נמוכה בהשוואה לרכישה פרטית של רכב כזה, בזכות ההנחות שמקנה היתרון לגודל. הרכב הצמוד הוא לעיתים בבעלות המעסיק ולעיתים הוא רכב ליסינג. תנאי השימוש הפרטי ברכב הצמוד משתנים בין מעסיקים, ובהם: האם יש הגבלה על מספר הקילומטרים של נסיעה פרטית או שאין הגבלה כזו. מי רשאי לנהוג ברכב: האם העובד בלבד, או בני ביתו (בן זוג וילדים), או כל אדם. האם הרכב הצמוד כולל רק את זכות השימוש בו, או גם שירותים נלווים, כגון שטיפת הרכב ולקיחתו לטיפולים במוסך. לעובדים בכירים מאוד, כגון שרים, נלווה נהג צמוד אל הרכב הצמוד. במהלך הרבע האחרון של המאה העשרים הפך הרכב הצמוד להטבה נפוצה יותר ויותר לעובדים שברמות השכר הגבוהות. בשנת 2020 ניתן רכב צמוד לכ-316 אלף עובדים, שהם כ-7% מכלל העובדים. החיוב במס של הרכב הצמוד נקבע בסעיף 2(2) לפקודת מס הכנסה, וגובהו של שווי השימוש ברכב צמוד לצורכי מס נקבע בתקנות מס הכנסה (שווי השימוש ברכב), התשמ״ז–1987. בשנים 1980–2009 נקבע שווי השימוש בשבע רמות, לפי נפח המנוע של הרכב. החל משנת 2010 נקבע שווי השימוש החודשי כ-2.48% ממחיר המחירון של הרכב בעת שעלה על הכביש, עד תקרת מחיר של 518,190 ש"ח (בשנת 2022). לרכב היברידי ולרכב חשמלי נקבע שווי שימוש מופחת. בשני המקרים שווי השימוש אינו תלוי בהיקף השימוש שעושה העובד ברכב הצמוד. סקירה מיוחדת: סטטיסטיקות על מקבלי רכב צמוד ועל אלה שלא, באתר רשות המסים בישראל דוד שי, רכב צמוד - שאלות ותשובות, באתר חילן Næss-Schmidt, Sigurd; Marcin Winiarczyk (במאי 2010). "Company car taxation" (PDF). Taxation Papers. European Commission: Taxation and Customs Union DG (22). doi:10.2778/13821. ISBN 9789279158636. ISSN 1725-7557. {{cite journal}}: (עזרה) סקירה מיוחדת: סטטיסטיקות על מקבלי רכב צמוד ועל אלה שלא, באתר רשות המסים בישראל מחשבון שווי שימוש ברכב צמוד, באתר רשות המסים בישראל
One Jump Ahead

One Jump Ahead (בעברית: צעד אחד קדימה) הוא שיר מהסרט "אלאדין" משנת 1992, אשר הושמע שוב ברימייק של הסרט משנת 2019. השיר בוצע על ידי בראד קיין בסרט, אדם ג'ייקובס במחזמר, ומנה מסעוד ברימייק. בגרסה העברית של הסרט משנת 1992 השיר בוצע על ידי אלון אופיר. לסרט "אלאדין" היו הרבה שכתובים במהלך ההפקה, ושירים רבים נחתכו כשדמויות נכתבו מהתסריט או כשהעלילה שונתה. בשלב מסוים, השיר שהראה כי אלאדין נמצא בנקודה הנמוכה ביותר שלו ורוצה לשאוף ליותר בחייו, נקרא "Proud of Your Boy", ופונה לאמו, שהתאכזבה מבחירותיו בחייו. לאחר שנחתך באופן שנוי במחלוקת, ניסיון נוסף היה 'Count On Me', שיר "אני רוצה" בפשטות לאלאדין. בסופו של דבר נבחר השיר 'One Jump Ahead' והחזרה שלו. השירים "One Jump Ahead" ו"A Whole New World" נכתבו על ידי אלן מנקן וטים רייס עבור הסרט לאחר שהווארד אשמן מת במרץ 1991. אשמן ומנקן כתבו במקור סדרה של נאמברים מוזיקליים, שרבים מהם נחתכו. סצנת הקולנוע מסבירה "בקאק, עומר, אלאדין, קאסים [היה] מנגינה מקפיצה שעזרה להוות השראה ל"קפיצה אחת קדימה" בסרט הסופי". השיר מתרחש כאשר אלאדין וקוף המחמד שלו אבו גורמים להרס בכיכר ומתנהגים כמו עכברוש רחוב. אלאדין נתפס גונב כיכר לחם, וראזול ושומרי הארמון רודפים אחריו ברחובות אגרבה, בעוד אלאדין אומר לקהל שהוא חייב לגנוב כדי לשרוד. בעודו מתחמק מראזול ושומרי הארמון, אלאדין מטפס במעלה בניינים, מתחמק מאחורי אמני רחוב, מתנדנד לתוך הרמון, ואפילו מושך את תשומת הלב של כמה מנשות הרחוב של אגרבה. החזרה של השיר מתרחשת מיד לאחר כשהוא מתחיל לשאול מה הפכו חייו ואם יש עתיד טוב יותר עבורו. בחזרה השנייה, המופיע רק ברימייק, אלאדין מבין שהוא לא יכול להמשיך לשחק את הנסיך עלי ונאלץ לומר לנסיכה יסמין שהוא לא נסיך, אלא ילד עני. AllMusic כתבה "המאניות "One Jump" ו-"Arabian Nights" נחתכות מהבד של מנגינות מופע קלאסי בברודוויי. הכוכב תיאר את זה כ"מספר חכם על מהו אלאדין נוכל טוב", וציין את "המילים החושפניות שלו". ה"נשיונל פוסט" אמר כי בגרסת ברודוויי, "שירי הסרט - One Jump Ahead, Friend Like Me, והכי טוב, Diamond in the Rough - עולים רעננים ונוצצים". סרטון השיר "One Jump Ahead" באתר יוטיוב Edelstein, Carrie (13 באוקטובר 2015). "Star of Disney's "Aladdin" Makes a Stop in St. Louis". Stlmag.com. נבדק ב-30 בדצמבר 2021. {{cite web}}: (עזרה) "WAMG Interview: Brad Kane - the Singing Voice of Disney's ALADDIN". Wearemoviegeeks.com. 12 באוקטובר 2015. {{cite web}}: (עזרה) "10 Things You Didn't Know About Disney's 'Aladdin'". Screencrush.com. "How Disney's Aladdin Went from Being a Diamond in the Rough to Broadway's Newest Hit". HuffPost. 25 במרץ 2014. {{cite web}}: (עזרה) "The Cinema Scene: Blu-Ray Review - Aladdin (1992)". Simwmovies.blogspot.com.au. 30 במרץ 2013. {{cite web}}: (עזרה) "Aladdin [Original Motion Picture Soundtrack] - Howard Ashman, Alan Menken, Tim Rice | Songs, Reviews, Credits | AllMusic". AllMusic. Ouzounian, Richard (21 בנובמבר 2013). "Aladdin's carpet ride is missing some magic: Review". The Toronto Star. {{cite news}}: (עזרה) "Theatre review: Forget the Lion, this Aladdin is king of the stage | National Post". אורכב מ-המקור ב-2013-11-23. נבדק ב-2013-12-13.
דייגו טינוקו

דייגו טינוקו (באנגלית: Diego Tinoco נולד ב-25 בנובמבר 1997) הוא שחקן קולנוע וטלוויזיה אמריקאי. הוא ידוע בעיקר בזכות משחקו בסדרת הטלוויזיה, בבלוק שלי מבית היוצר של נטפליקס. טינוקו מוכר בעיקר בזכות משחקו של סזאר דיאז בסדרת הטלוויזיה הקומית בבלוק שלי. תפקידו הראשון היה בסרט קצר 'טפטוף של תקווה'. לאחר מכן הופיע בפרק בודד של סדרת הטלוויזיה האמריקאית, 'זאב צעיר', ובסרט הפשע הקצר, 'ברוכים הבאים לוואלהאלה', לפני שזכה בתפקיד הראשי הראשון שלו בקריירה כסזאר דיאז, בסדרת הטלוויזיה בבלוק שלי. מדיה וקבצים בנושא דייגו טינוקו בוויקישיתוף דייגו טינוקו, ברשת החברתית אקס (טוויטר) דייגו טינוקו, ברשת החברתית אינסטגרם דייגו טינוקו, ברשת החברתית טיקטוק דייגו טינוקו, ברשת החברתית LinkedIn דייגו טינוקו, במסד הנתונים הקולנועיים IMDb (באנגלית) דייגו טינוקו, באתר Rotten Tomatoes (באנגלית) דייגו טינוקו, במסד הנתונים הקולנועיים KinoPoisk (ברוסית) "Diego Tinoco: 11 facts about the On My Block star you probably didn't know". popbuzz.com. "ON MY BLOCK ACTOR DIEGO TINOCO — NEXT CHAPTERS". abookof.us. Raga, Pippa (15 באפריל 2020). "'On My Block's Diego Tinoco Is Our Newfound Latino Crush". distractify.com. {{cite web}}: (עזרה) Diego Tinoco Warns Against Best Buy, LG, and Geek Squad, The Daily Dot, ‏6 באוגוסט 2022 Alisandra Puliti, On My Block's Diego Tinoco is finding peace in being alone, HOLA.com, ‏3 באפריל 2020 N'Duka, Amanda (20 באפריל 2020). "'On My Block's Diego Tinoco, Siddiq Saunderson Set For 'Romeo and Juliet' Screenlife Adaptation From Producer Timur Bekmambetov". Deadline. נבדק ב-18 בינואר 2021. {{cite web}}: (עזרה) "Diego Tinoco had a guest role in Teen Wolf season 6". popbuzz.com. "Netflix Prepping Comedy Series From 'Awkward' Creator Lauren Iungerich". Deadline Hollywood. 14 בדצמבר 2017. ארכיון מ-23 בפברואר 2018. נבדק ב-12 בפברואר 2018. {{cite web}}: (עזרה) "ABOUT THIS SHOW – ON MY BLOCK (NETFLIX)". The Futon Critic. נבדק ב-3 במרץ 2018. {{cite web}}: (עזרה) Swift, Andy (8 ביולי 2019). "Teen Choice Awards: 'Stranger Things' Leads Final Wave of 2019 Nominations". TVLine (באנגלית). ארכיון מ-8 ביולי 2019. נבדק ב-17 ביולי 2019. {{cite web}}: (עזרה)
יוסף סדרינה

יוסף סדרינה (נולד ב-25 בנובמבר 1949 איזמיר, טורקיה), הוא כדורגלן ומאמן עבר ישראלי, אשר שיחק בעמדת הקשר והמגן הימני, ומזוהה בעיקר עם קבוצת מכבי יפו. יוסף סדרינה נולד באיזמיר לצדוק ולאה. בגיל שנה עברה משפחתו לאיסטנבול ובדצמבר 1955 עלתה המשפחה לישראל והתיישבה בשכונת עג'מי ביפו. ב-1959 הצטרף לקבוצת הילדים של מכבי יפו אותה אימן צ'וצ'קו לוי. ב-1967 במהלך עונת 1966/1968 בליגה הלאומית עלה לקבוצה הבוגרת ומשחקו הראשון היה ב-13 בינואר 1968. ברוב שנותיו בקבוצת מכבי יפו שיחק בתפקיד מגן ימני. סדרינה שיחק ביפו עד תום עונת 1978/1979 בליגה הלאומית ומשחקו האחרון היה ב-26 במאי 1979. בהמשך, שיחק שלוש עונות בקבוצת הפועל ראשון לציון, עונה אחת בבית"ר רמלה, שתי עונות בהפועל אור יהודה, ושתי עונות כמאמן שחקן בהפועל אזור. סדרינה הוסיף לשחק עוד שתי עונות באיחוד צעירי יפו, ובעונתו האחרונה היה מאמן-שחקן בקבוצת הפועל נוה גולן. ב-1990 פרש ממשחק פעיל. סדרינה נמנה עם ראשוני המגנים-תוקפים בכדורגל הישראלי. ב-1965 זומן סדרינה על ידי המאמן עמנואל שפר לסגל נבחרת ישראל בכדורגל עד גיל 17, ובין 1967–1969 נמנה עם סגל נבחרת הנוער בכדורגל. בהמשך, זומן לסגל המורחב של נבחרת ישראל בכדורגל על ידי המאמן אדמונד שמילוביץ'. סדרינה לא הופיע בשורות הנבחרת הבוגרת, וב-1973, עם מינויו של דוד שווייצר נופה מהסגל. בראשית שנות ה-90 של המאה ה-20, כיהן כמאמן הכושר של ימ"ר תל אביב במשטרת ישראל, בהמשך הקים ואימן את מח' הנוער של עירוני אשדוד וב-1998, הקים ואימן במשך שנתיים את מח' הנוער של הפועל אזור. יוסף סדרינה מתגורר ביישוב נעלה, נשוי לז'קלין והם הורים לשני ילדים, סבים לנכדים ונינה. מכבי יפו סגנית אלופת ישראל: 1976/1977 ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020. מדיה וקבצים בנושא יוסף סדרינה בוויקישיתוף האחד עשר של השבת, מעריב, 29 באוקטובר 1972 ד. לויאן, סדרינה בעקבות גינדין, חוברת "פנדל", 15 בפברואר 1973, עמוד 8 200 לסדרינה, מעריב, 15 במאי 1977 המגן סדרינה ישוחרר מיפו בלא כל תמורה, מעריב, 29 באפריל 1979. ליגה א' דרום, חדשות, 18 באוקטובר 1987. ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמודים 226–227. נתונים היסטוריים: ירון משעל
ג'ייסון גנאו

ג'ייסון ג'נאו (באנגלית: Jason Genao; נולד ב-3 ביולי 1997) הוא שחקן אמריקאי. הוא ידוע בעיקר בזכות הופעתו בתור רובן "רובי" מרטינז ג'וניור בסדרה מבית היוצר של נטפליקס "בבלוק שלי" (2018–2021). ג'ייסון ג'נאו נולד למשפחה דומיניקנית-אמריקאית בג'רזי סיטי, ניו ג'רזי. ב-2015 הוא סיים את לימודיו בבית הספר התיכון הציבורי ויליאם ל. דיקינסון. ג'ייסון גנאו, ברשת החברתית אינסטגרם ג'ייסון גנאו, במסד הנתונים הקולנועיים IMDb (באנגלית) ג'ייסון גנאו, באתר Rotten Tomatoes (באנגלית) Contreras, Russell. Mota, Caitlin. "Ladrones (2015)", IMDb Accessed April 24, 2018. "Forty-One Witnesses", IMDb Accessed April 24, 2018. "The Get Down", IMDb Accessed April 24, 2018.
אליפות אוקיאניה בכדורגל נשים

אליפות אוקיאניה בכדורגל נשים היא טורניר כדורגל נשים בינלאומי הנערך בין החברות ב-OFC, התאחדות הכדורגל של אוקיאניה. הטורניר נערך בכל 4 שנים החל משנת 1983. לאורך ההיסטוריה, היה הפרש גדול בין נבחרת אוסטרליה ונבחרת ניו זילנד לבין שאר נבחרות האיים המקומיים שהתחרו נגדן. ניו זילנד זכתה באליפות בשנים 1983 ו-1991, ואילו אוסטרליה זכתה בה בשנים 1994, 1998 ו-2003. עם זאת, עקב מעברה של נבחרת אוסטרליה לקונפדרציית הכדורגל של אסיה ב-2006, הפכה ניו זילנד לנבחרת המובילה ביבשת וזכתה בכל האליפויות שהתקיימו מאז (למעט ב-2022 אז לא לקחה חלק). מאז שנת 1991, זוכת הטורניר מעפילה אוטומטית לגביע העולם לנשים. אתר האינטרנט הרשמי של אליפות אוקיאניה בכדורגל נשים (באנגלית) אליפות אוקיאניה בכדורגל נשים לא נערכו משחקי גמר וחצי גמר באליפויות אלו. הוחלט שהנבחרות ישחקו במתכונת של בית אחד, והנבחרת שתסיים את הבית עם המאזן הטוב ביותר תזכה בגביע.
Better

האם התכוונתם ל... Better (שיר של מייגן טריינור) Better (שיר של תמיר גרינברג) Better (שיר של עדן אלנה)
אפקט הפרפר (פירושונים)

האם התכוונתם ל... אפקט הפרפר – ביטוי הממחיש "תלות רגישה בתנאי ההתחלה" אפקט הפרפר (סרט) – סרט משנת 2004 אפקט הפרפר 2 – סרט ההמשך Butterfly Effect (אלבום) – אלבום של אשלי רוברטס משנת 2014 Butterfly Effect (שיר) – שיר של טראוויס סקוט משנת 2018
קופה אמריקה נשים

קופה אמריקה נשים (בספרדית: Copa América Femenina) היא טורניר כדורגל נשים בינלאומי הנערך בין החברות ב-CONMEBOL, התאחדות הכדורגל של אמריקה הדרומית. הטורניר נערך בכל 4 שנים החל משנת 1991. לאורך ההיסטוריה, היה הפרש גדול בין נבחרת ברזיל לבין שאר נבחרות היבשת שהתחרו נגדה. מתוך תשעה טורנירים שנערכו עד כה, רק באחד לא זכו הברזילאיות - 2006, שבו זכתה נבחרת ארגנטינה. מאז הקמתה, משמשת האליפות כטורניר המוקדמות לגביע העולם לנשים. בשני הטורנירים הראשונים של האליפות, רק הזוכה הייתה מעפילה לגביע העולמי. בטורניר השלישי, הוחלט שהאלופה מעפילה אוטומטית לגביע העולמי וסגניתה נפגשת עם יריבה מ-CONCACAF, ושתיהן מתחרות על המקום בגביע העולם. החל מהטורניר הרביעי שנערך בשנת 2003, הוחלט שגם האלופה וגם סגניתה מעפילות אוטומטית לגביע העולמי. מדיה וקבצים בנושא קופה אמריקה נשים בוויקישיתוף אתר האינטרנט הרשמי של קופה אמריקה נשים (בספרדית) אתר האינטרנט הרשמי של קופה אמריקה נשים קופה אמריקה נשים באתר CONMEBOL לא נערכו משחקי גמר וחצי גמר באליפויות אלו. הוחלט שהנבחרות ישחקו במתכונת של בית אחד, והנבחרת שתסיים את הבית עם המאזן הטוב ביותר תזכה בגביע. שלב הבתים של האליפות נערך ב-3 מדינות (אקוודור, ארגנטינה ופרו), ואילו בית הגמר התקיים רק בפרו.
ישראל דניאל

ישראל דניאל (נולד ב-17 בינואר 1957 יפו, ישראל), הוא כדורגלן עבר ישראלי, אשר שיחק בעמדת הבלם והמגן, ומזוהה בעיקר עם קבוצת מכבי יפו. ישראל דניאל נולד ביפו לשלמה ואסתר בני יהדות בולגריה, שעלו מסופיה לישראל במהלך העלייה ההמונית. בגיל עשר הצטרף לקבוצת הילדים של מכבי יפו תחת המאמן צ'וצ'קו לוי, ובהמשך שיחק בקבוצת הנוער של מכבי יפו באימונו של לוניה דבורין, אשר טיפח את דניאל וקידם אותו מקצועית. ב-1974 במהלך עונת 1973/1974 בליגה הלאומית עלה לקבוצה הבוגרת, ואת משחקו הראשון ערך ב-26 באפריל 1975. דניאל שיחק בעמדות הבלם והמגן והשתתף ב-241 משחקי ליגה בהם כבש 6 שערים. אחד ממשחקיו הבולטים היה ב-2 ביולי 1977 במסגרת טורניר האינטרטוטו, במסגרתו שיחקה מכבי יפו באצטדיון בלומפילד מול וויבודינה נובי סאד וגברה עליה 3–4, כאשר דניאל כבש את אחד השערים. במחצית השנייה של שנות השמונים היה דניאל קפטן הקבוצה. בסיום עונת 1986/1987 עזב את מכבי יפו ועבר להפועל באר יעקב בה שיחק עד 1991. בהמשך שיחק עונה אחת בקבוצת בית"ר חולון אותה אימן אורי סלימאן ואת הקריירה סיים בהפועל באר יעקב תחת המאמן משה אוננה. ב-1995 פרש ממשחק פעיל. ב-1971 זומן דניאל לנבחרת ישראל בכדורגל עד גיל 17 תחת המאמן דוד שווייצר ובהמשך ועד 1978, נכלל גם בסגל הרחב של הנבחרת הבוגרת תחת עמנואל שפר בקדנצייה השנייה שלו כמאמן הנבחרת. ישראל דניאל נשוי לסיגל, הם הורים לבן ובת וסבים לנכדים. גמלאי של חברת בזק. מכבי יפו סגנית אלופת ישראל: 1976/1977 ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020. מדיה וקבצים בנושא ישראל דניאל בוויקישיתוף רון בן הרצל, ישראל דניאל לא מחפש צרות, חדשות, 30 בדצמבר 1985 אלכס פרלסמן, מכבי יפו תנחיל השבת הפסד ראשון בליגה לבני-יהודה, מעריב, 20 במרץ 1987 עמנואל יקותיאל, מכבי יפו הימרה על התקפה, מעריב, 3 ביולי 1977. ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמוד 215. נתונים היסטוריים: ירון משעל